**ผลการดำเนินงานตามเกณฑ์ 3 : Teaching and Learning Approach**

**3.1 The educational philosophy is shown to be articulated and communicated to all stakeholders. It is also shown to be reflected in the teaching and learning activities**

หลักสูตรสนับสนุนพันธกิจของมหาวิทยาลัยที่มุ่งสู่การเป็นมหาวิทยาลัยด้านเกษตรระดับนานาชาติ ในด้านการผลิตดุษฎีบัณฑิตที่มีความรู้ความสามารถในวิชาการและวิชาชีพ โดยหลักสูตรสอดแทรกสาระสำคัญที่เกี่ยวข้องกับทิศทางการพัฒนาของมหาวิทยาลัยที่มุ่งสู่การเป็นมหาวิทยาลัยเชิงนิเวศ ซึ่งหลักสูตรสนับสนุนการสร้างดุษฎีบัณฑิตที่มีทักษะการคิดสังเคราะห์ และทักษะการประยุกต์ใช้องค์ความรู้ที่มีอยู่เพื่อสร้างองค์ความรู้ใหม่ด้านการพัฒนาการท่องเที่ยว และยกระดับแหล่งท่องเที่ยวสู่การเป็นแหล่งท่องเที่ยวคุณค่าสูง (High Value Destination) มีเป้าหมายเพื่อการพัฒนาอย่างยั่งยืนบนฐานของทรัพยากร

หลักสูตรได้จัดรูปแบบและกลยุทธ์การเรียนการสอนเพื่อให้สอดคล้องกับปรัชญาของมหาวิทยาลัย คือ จัดการศึกษาเพื่อเสริมสร้างปัญญาในรูปแบบการเรียนรู้จากการปฏิบัติที่บูรณาการกับการทำงาน ตามอมตะโอวาท งานหนักไม่เคยฆ่าคน มุ่งให้ผู้เรียนมีทักษะการเรียนรู้ตลอดชีวิต สามารถพัฒนาทักษะเดิม สร้างเสริมทักษะใหม่ มีวิธีคิดของการเป็นผู้ประกอบการ มีการใช้เทคโนโลยีดิจิทัลและการสื่อสาร มีความตระหนักต่อสังคมวัฒนธรรมและสิ่งแวดล้อมยึดมั่นในความสัมพันธ์ระหว่างมหาวิทยาลัยกับชุมชน ตามจุดยืนของมหาวิทยาลัยแม่โจ้ที่ว่า “มหาวิทยาลัยแห่งชีวิต” และ ปรัชญาของคณะพัฒนาการท่องเที่ยวคือ “การท่องเที่ยวที่ยั่งยืนเกิดจากการพัฒนาด้วยปัญญา” ซึ่งปรัชญานี้ประกาศอยู่ในเว็บไซต์เดียวกับวิสัยทัศน์ของคณะพัฒนาการท่องเที่ยว คือ “คณะพัฒนาการท่องเที่ยวเป็นสถาบันการศึกษาที่มีความเป็นเลิศด้านการพัฒนาการท่องเที่ยวอย่างยั่งยืน” และพันธกิจของคณะฯ

ในการนี้หลักสูตรได้สื่อสารปรัชญาดังกล่าวไปยังกลุ่มผู้มีส่วนได้ส่วนเสีย ได้แก่ ผู้เรียน อาจารย์ ผู้สอน ผู้ใช้บัณฑิต ศิษย์เก่า และส่วนงานอื่นๆ ผ่านช่องทางเว็บไซต์ของคณะ และFacebook ของคณะ เป็นต้น อย่างไรก็ตามหลักสูตรต้องดำเนินการในการสื่อสารปรัชญาดังกล่าวผ่านช่องทางอื่นเพิ่มเติมอีกในอนาคต เพื่อให้ครอบคลุมและเข้าถึงกลุ่มผู้มีส่วนได้ส่วนเสียที่มากขึ้น โดยจะสื่อสารให้ละเอียดลึกถึงจุดมุ่งหมายของการศึกษา บทบาทหน้าที่ของผู้สอนและผู้เรียน วิธีการสอนและการประเมินผล หลักสูตรระบุแนวทางการจัดการเรียนการสอนและผลลัพธ์การเรียนรู้ของรายวิชาต่าง ๆ ตลอดจนรายละเอียดไว้ในเล่มหลักสูตรหรือ มคอ.2 ให้ครบถ้วนตาม Course Specification

ตารางสรุปช่องทางการเข้าถึงข้อมูลข้อมูลปรัชญาหลักสูตร ความครบถ้วนข้อมูล และความเป็นปัจจุบันของข้อมูลจากมุมมองของกลุ่มผู้มีส่วนได้ส่วนเสีย

|  |  |  |  |
| --- | --- | --- | --- |
| ช่องทางการเข้าถึงข้อมูล | การเข้าถึงข้อมูล | ความครบถ้วน | ข้อมูลมีความเป็นปัจจุบัน |
| ยาก | ง่าย | ไม่ครบ | ครบ | ไม่เป็นปัจจุบัน | เป็นปัจจุบัน |
| ผู้สนใจศึกษา, ผู้ปกครอง, ผู้ใช้บัณฑิต, ศิษย์เก่า และ ศิษย์ปัจจุบัน |
| เว็บไซต์คณะพัฒนาการท่องเที่ยว |  | 🗸 | 🗸 |  | 🗸 |  |
| Facebook คณะพัฒนาการท่องเที่ยวและสโมสรนักศึกษา |  | 🗸 | 🗸 |  |  | 🗸 |
| แผ่นพับประชาสัมพันธ์ | 🗸 |  | 🗸 |  |  | 🗸 |
| VDO แนะนำกิจกรรมเสริมหลักสูตรพัฒนาการท่องเที่ยว |  | 🗸 | 🗸 |  |  | 🗸 |

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | **1** | **2** | **3** | **4** | **5** | **6** | **7** |
| 3.1 The educational philosophy is shown to be articulated and communicated to all stakeholders. It is also shown to be reflected in the teaching and learning activities |  |  | 🗸 |  |  |  |  |

**3.2 The teaching and learning activities are shown to allow students to participate responsibly in the learning process**

ในแต่ละรายวิชาจะมีการเปิดโอกาสให้นักศึกษามีส่วนร่วมในการวางแผน ตัดสินใจ หรือ ตัดสินใจเลือกตัวเลือกด้วยตนเอง หรือปรึกษาอาจารย์ประจำวิชาและอาจารย์ผู้ควบคุมวิทยานิพนธ์ในกิจกรรมการเรียน การสอนที่แตกต่างกัน ทั้งนี้อยู่กับลักษณของรายวิชา เช่น

1) รายวิชาสัมมนา และวิชาระเบียบวิธีวิจัย เป็นรายวิชาที่มุ่งเน้นให้นักศึกษาสืบค้น ศึกษาค้นคว้า และลงมือปฏิบัติด้วยตนเองภายใต้การควบคุมดูแลและให้คำปรึกษาของอาจารย์ที่ปรึกษา ทีมอาจารย์ผู้สอน ตลอดจนผู้เชี่ยวชาญจากภายนอก ดังนั้นนักศึกษาจึงมีส่วนร่วมในการวางแผน ตัดสินใจเลือกทางเลือกด้วยตนเอง ตลอดจนการเสนอรายชื่อผู้เชี่ยวชาญในหัวข้อวิทยานิพนธ์ หรือหัวข้อวิจัยที่นักศึกษาสนใจ และต้องการองค์ความรู้เพิ่มให้หลักสูตรดำเนินการประสานเชิญผู้เชี่ยวชาญมาให้ข้อเสนอแนะและความรู้ตามความต้องการของนักศึกษาและความเห็นพ้องต้องกันในหลักสูตร ในขณะเดียวกันนักศึกษามีโอกาสเลือกลงพื้นที่ Social Lab ของหลักสูตรได้ตามความสนใจ

2) รายวิชาอื่น ๆ จะขึ้นอยู่กับเนื้อหาสาระการเรียนรู้ของรายวิชาและวิธีการจัดการเรียนการสอน ของอาจารย์ผู้สอนในแต่ละวิชา โดยเปิดโอกาสให้นักศึกษาได้มีส่วนร่วมในการวางแผน ตัดสินใจ หรือกำหนดเกณฑ์ในการประเมินผลร่วมกันกับอาจารย์ผู้สอน นักศึกษาสามารถร่วมแสดงความคิดเห็นต่อเกณฑ์การประเมินผลในแต่ละองค์ประกอบของเกณฑ์คะแนนในรายวิชา เพื่อใช้ในการตัดสินเกรดในเกือบทุกรายวิชา ในขณะเดียวกัน ท่ามกลางวิกฤติในช่วงสถานการณ์การแพร่ระบาดของโรค COVID-19 นักศึกษามีส่วนร่วมในการเลือกรูปแบบการจัดการเรียนการสอนในรูปแบบ online หรือ onsite ของรายวิชาได้

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | **1** | **2** | **3** | **4** | **5** | **6** | **7** |
| 3.2 The teaching and learning activities are shown to allow students to participate responsibly in the learning process |  |  | 🗸 |  |  |  |  |

**3.3 The teaching and learning activities are shown to involve active learning by the students**

หลักสูตรได้มีการจัดการเรียนรู้ที่มุ่งเน้นให้ผู้เรียนได้ปฏิบัติจริง และ การพัฒนาทักษะกระบวนการคิดผ่านจัดการเรียนการสอนในรูปแบบของ active learning โดยมี กิจกรรมการเรียนรู้ที่หลากหลายในการจัดการเรียนการสอน ดังนี้

1. เน้นการมีส่วนร่วมของนักศึกษา ในการอภิปราย (Discussion) กับผู้เชี่ยวชาญและวิทยากรจากภายนอกที่เชี่ยวชาญในหัวข้อที่นักศึกษาสนใจ ตลอดจนการอภิปรายกลุ่มในชั้นกับนักศึกษาด้วยกันในเนื้อหาวิชาที่เรียน และการวิเคราะห์สถานการณ์ การถามตอบและเปิดโอกาสให้แสดงความคิดเห็นเพื่อเสริมเสร้างความสามารถเชิงคิดวิเคราะห์ สังเคราะห์ และสร้างสรรค์อย่างเป็นระบบ
2. จัดกิจกรรมการเรียนการสอนให้ผู้เรียนมีโอกาสประยุกต์ความรู้ในการแก้ไขปัญหา เช่น การเรียนรู้แบบแก้ไขปัญหา (problem – based learning) หรือการจัดทำโครงการ (project based learning)
3. กิจกรรมการเรียนการสอนให้ผู้เรียนมีโอกาสบูรณาการความรู้กับศาสตร์อื่นๆได้ เช่น การฝึกปฏิบัติงานจริง การทำกรณีศึกษา การอภิปรายกลุ่ม การเรียนรู้แบบมีส่วนร่วม การเรียนรู้จากสถานการณ์จริงใน Social Lab ของหลักสูตร เช่น การกำหนดตัวชี้วัดเพื่อประเมินศักยภาพเส้นทางท่องเที่ยวเดินป่า เป็นต้น
4. การแก้โจทย์ปัญหาเพื่อพัฒนาความสามารถในการเรียนรู้ การฝึกวิเคราะห์ สังเคราะห์และวิพากษ์วรรณกรรมที่เกี่ยวข้องกับงานวิจัย และการค้นคว้าข้อมูลเพื่อทำวิจัยในหัวข้อที่รับผิดชอบ
5. จัดกิจกรรมการเรียนการสอนที่เน้นการวิจัยเพื่อสร้างองค์ความรู้ใหม่ (Research Based Learning)

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | **1** | **2** | **3** | **4** | **5** | **6** | **7** |
| 3.3 The teaching and learning activities are shown to involve active learning by the students |  |  | 🗸 |  |  |  |  |

**3.4 The teaching and learning activities are shown to promote learning, learning how to learn, and instilling in students a commitment for life-long learning (e.g.,commitment to critical inquiry, information-processing skills, and a willingness to experiment with new ideas and practices)**

หลักสูตรสนับสนุนการสร้างดุษฎีบัณฑิตที่มีความรู้ลึกในสาขาวิชาพัฒนาการท่องเที่ยวเพื่อยกระดับแหล่งท่องเที่ยวสู่การเป็นแหล่งท่องเที่ยวคุณค่าสูง (High Value Destination) มีเป้าหมายเพื่อการพัฒนาอย่างยั่งยืนบนฐานของทรัพยากร การออกแบบประสบการณ์ทางการท่องเที่ยว การสานเครือข่ายความร่วมมือ แลกเปลี่ยนด้านหลักสูตรการเรียนการสอนกับภาคีผู้มีส่วนได้ส่วนเสีย (Stakeholder) ด้านการท่องเที่ยว เพื่อการเรียนรู้ตลอดชีวิต (Life Long Learning) นอกจากนี้หลักสูตรมีการจัดกิจกรรมการเรียนการสอนและการจัดการเรียนการสอนในรายวิชาที่มิใช่มุ่งเน้นเฉพาะเนื้อหาทางทฤษฎีเพียงอย่างเดียว มีรายวิชาในกลุ่มวิชาบังคับที่มีการศึกษาค้นคว้าด้วยตนเอง อาทิ [รายวิชา](http://www.education.mju.ac.th/File%20TQF%20VP/File%20TQF3/25632/25632_8895012_50.pdf?_=13:23:48)การจัดการธุรกิจการท่องเที่ยวขั้นสูง และรายวิชาการการวิเคราะห์และการจัดการข้อมูลขั้นสูง โดยเป็นการศึกษาจากกรณีศึกษาจริง เรียนรู้การทำจริง วิเคราะห์ และวัดผลจริง เป็นต้น

ในปีการศึกษา 2564 หลักสูตรมีการจัดกิจกรรมในลักษณะ workshop เกี่ยวกับการนำเสนอผลงานวิชาการแบบปากเปล่า (oral presentation) กระบวนการในการคิด (thinking process) และการเขียนเพื่องานตีพิมพ์ทางวิชาการ (academic writing) รวมถึงมีการนำผู้เรื่องไปเรียนรู้ใน Social Lab ชุมชนบ้านห้วยโป่ง ในประเด็นการประเมินศักยภาพเส้นทางท่องเที่ยวเดินทาง นอกจากนั้นยังมอบหมายให้ผู้เรียนได้ไปค้นคว้าเรื่องหรือประเด็นที่เป็นความรู้ที่ผู้เรียนสนใจแล้วนำมาเสนอแบบปากเปล่าให้แก่ผู้เรียน และเพื่อนร่วมชั้นเรียน ซึ่งทักษะต่างๆ และรายวิชาสัมมนา 2 ได้ให้ผู้เรียนได้รู้จักการอ่านบทความทางวิชาการที่ทันสมัยและเกี่ยวข้องกับ งานวิจัยที่ทำหรือสนใจจะทำแล้วมานำเสนอทุกสัปดาห์ และเก็บรวบรวมบทความที่อ่านเป็นเอกสารเพื่อนำส่งในปลายภาคการศึกษา ซึ่งเป็นการฝึกให้ผู้เรียนได้มีความต่อเนื่องให้เกิดทักษะในการอ่านและการทำรายงาน ซึ่งก็เป็นทักษะที่ส่งเสริมการเรียนรู้ตลอดชีวิต ช่วยให้ผู้เรียนได้นำไปปรับใช้ในการทำงานและการเรียนรู้ต่อไป

นอกจากนี้ รายวิชาวิทยานิพนธ์จะเป็นการให้ผู้เรียนได้ฝึกทักษะในการทำวิจัยให้เป็นระบบ ซึ่งอยู่ภายใต้การให้คำแนะนำของอาจารย์ที่ปรึกษาวิทยานิพนธ์ ดังนั้นผู้เรียนจะได้ฝึกทักษะด้านต่างๆ เพิ่มเติมด้วย ได้แก่ การแก้ปัญหา การทำงานเป็นทีม การติดต่อประสานงาน มีการกำหนดให้ผู้เรียนใช้ภาษาอังกฤษในการนำเสนอโครงร่างงานวิจัย และด้าน Digital competence เป็นต้น

ทั้งนี้การประเมินการเรียนรู้ตลอดชีวิตนั้นทางหลักสูตรได้ทำการประเมินจากผลของความสามารถในการบูรณาการการเรียนการกับการเรียนรู้จริงที่ผู้เรียนได้รับการพัฒนา เช่น ความสามารถในการเข้าสังคม ความสามารถในการใช้ความรู้ในการอธิบายหรือแก้ปัญหาจริงในงานที่ผู้เรียนได้รับมอบหมาย เป็นต้น โดยในปีการศึกษา 2564 คณาจารย์ผู้รับผิดชอบหลักสูตร เห็นว่าการจัดการเรียนการการสอนเพื่อสนับสนุนการเรียนรู้ตลอดชีวิตของหลักสูตรยังต้องมีการเปลี่ยนแปลงปรับปรุงวิธีการในการสร้างการเรียนรู้แก่ผู้เรียนให้มีความทันสมัย ตามสถานการณ์ทางด้านพลังงานที่เปลี่ยนแปลงตลอดเวลา และประเมินว่านักศึกษาเกิดทักษะการเรียนรู้ตลอดชีวิตจากกิจกรรมในรายวิชาต่างๆ อย่างไร

**ตารางแสดงวิธีการเรียนรู้ที่สร้างการเรียนรู้ตลอดชีวิต**

| **รหัส** | **รายวิชา** | **Lecture** | **Demon.** | **Exp.** | **PBL** | **Case Study** | **Thesis/IS /Research** |
| --- | --- | --- | --- | --- | --- | --- | --- |
| พท 500 | การจัดการข้อมูลสำหรับการจัดการบริการ | ✓ |  | ✓ |  | ✓ |  |
| พท 501 | ระเบียบวิธีวิจัยในอุตสาหกรรมการท่องเที่ยว | ✓ |  | ✓ |  | ✓ |  |
| พท 519 | การพัฒนาการท่องเที่ยวอย่างยั่งยืนเชิงบูรณาการ | ✓ |  | ✓ | ✓ | ✓ |  |
| พท 520 | เศรษฐศาสตร์การท่องเที่ยวและนโยบาย | ✓ |  | ✓ | ✓ | ✓ |  |
| พท 529 | นโยบาย การวางแผน และกลยุทธ์การพัมนาการทอ่งเที่ยว | ✓ |  | ✓ | ✓ | ✓ |  |
| พท 531 | ภูมิภาคการศึกษาเพื่อการพัฒนาแหล่งท่องเที่ยว | ✓ |  | ✓ | ✓ | ✓ |  |
| พท 550 | การจัดการแหล่งท่องเที่ยวขั้นสูง | ✓ |  | ✓ | ✓ | ✓ |  |
| พท 525 | การประเมินมูลค่าแหล่งท่องเที่ยว | ✓ | ✓ | ✓ | ✓ | ✓ |  |
| พท 625 | การประเมินผลโครงการด้านการท่องเที่ยว | ✓ | ✓ | ✓ |  | ✓ |  |
| พท 651 | การจัดการอุตสาหกรรม MICE เชิงบูรณาการ | ✓ | ✓ | ✓ | ✓ | ✓ |  |
| พท 652 | การจัดการทรัพยากรธรรมชาติและสิ่งแวดล้อมสำหรับการท่องเที่ยว | ✓ | ✓ | ✓ |  | ✓ |  |
| พท 653 | การจัดการการท่องเที่ยววิถีศาสนาเชิงสร้างสรรค์ | ✓ |  | ✓ |  | ✓ |  |
| พท 560 | การออกแบบประสบการณ์ท่องเที่ยวเชิงบูรณาการ | ✓ | ✓ | ✓ | ✓ | ✓ |  |
| พท 661 | การประยุกต์ใช้นวัตกรรมบริการในอุตสาหกรรมการท่องเที่ยว | ✓ | ✓ | ✓ | ✓ | ✓ |  |
| พท 662 | การจัดการนวัตกรรมองค์กรทางการท่องเที่ยว | ✓ | ✓ | ✓ | ✓ | ✓ |  |
| พท 663 | การพัฒนาขีดความสามารถของทรัพยากรมนุษย์สำหรับงานบริการ | ✓ |  | ✓ | ✓ | ✓ |  |
| พท 684 | การสื่อสารข้ามวัฒนธรรมเพื่อการบริการที่มีประสิทธิผล | ✓ | ✓ | ✓ |  | ✓ |  |
| พท 540 | แหล่งท่องเที่ยวเพื่อคุณภาพชีวิตที่ดี | ✓ |  | ✓ | ✓ | ✓ |  |
| พท 641 | ประเด็นร่วมสมัยทางอณูศิลปวิทยาการอาหาร | ✓ |  | ✓ |  | ✓ |  |
| พท 642 | ภาษาอังกฤษสำหรับการฝึกปฏิบัติทางวิทยาศาสตร์อาหาร | ✓ | ✓ | ✓ |  | ✓ |  |
| พท 643 | วิทยาศาสตร์สำหรับนักประกอบอาหาร | ✓ | ✓ | ✓ |  | ✓ |  |
| พท 644 | วิทยาศาสตร์สำหรับการประกอบอาหาร | ✓ | ✓ | ✓ |  | ✓ |  |
| พท 691 | วิทยานิพนธ์ 1 |  |  |  |  |  | ✓ |
| พท 692 | วิทยานิพนธ์ 2 |  |  |  |  |  | ✓ |
| พท 693 | วิทยานิพนธ์ 3 |  |  |  |  |  | ✓ |
| พท 694 | วิทยานิพนธ์ 4 |  |  |  |  |  | ✓ |
| พท 695 | การค้นคว้าอิสระ |  |  |  |  |  | ✓ |
| พท 591 | สัมมนา 1 | ✓ |  | ✓ |  | ✓ |  |
| พท 592 | สัมมนา 2 | ✓ |  | ✓ |  | ✓ |  |
| พท 593 | สัมมนา 3 | ✓ |  | ✓ |  | ✓ |  |
| พท 594 | สัมมนา 4 | ✓ |  | ✓ |  | ✓ |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | **1** | **2** | **3** | **4** | **5** | **6** | **7** |
| 3.4 The teaching and learning activities are shown to promote learning, learning how to learn, and instilling in students a commitment for life-long learning (e.g.,commitment to critical inquiry, information-processing skills, and a willingness to experiment with new ideas and practices) |  |  | **✓** |  |  |  |  |

**3.5 The teaching and learning activities are shown to inculcate in students, new ideas, creative thought, innovation, and an entrepreneurial mindset**

หลักสูตรมีการจัดกิจกรรมการเรียนการสอนและการจัดการเรียนการสอนในรายวิชาที่มิใช่มุ่งเน้นเฉพาะเนื้อหาทางทฤษฎีเพียงอย่างเดียว ยังเน้นการปฏิบัติจริงและการลงพื้นที่ชุมชน (Social Lab) ร่วมกับอาจารย์ประจำหลักสูตร หลักสูตรยังมีรายวิชาในกลุ่มวิชาบังคับที่มีการฝึกปฏิบัติอย่างเข้มข้น ได้แก่ รายวิชานโยบาย และแผนพัฒนาการท่องเที่ยว สำหรับองค์กรทางการท่องเที่ยว (การบรรยายในชั้นเรียน 2 ชั่วโมง การปฏิบัติ 2 ชั่วโมง และศึกษาด้วยตนเอง 5 ชั่วโมงต่อสัปดาห์) รายวิชาการจัดการธุรกิจการท่องเที่ยวขั้นสูง (การบรรยายในชั้นเรียน 2 ชั่วโมง การปฏิบัติ 2 ชั่วโมง และศึกษาด้วยตนเอง 5 ชั่วโมงต่อสัปดาห์) และรายวิชา แนวคิด ทฤษฎีและการประยุกต์ใช้ในอุตสาหกรรมการท่องเที่ยวและบริการ (การบรรยายในชั้นเรียน 2 ชั่วโมง การปฏิบัติ 2 ชั่วโมง และศึกษาด้วยตนเอง 5 ชั่วโมงต่อสัปดาห์) เป็นต้น

ในปีการศึกษา 2564 หลักสูตรมีการลงพื้นที่ชุมชน (Social Lab) ในชุมชนบ้านห้วยโป่ง อำเภอแม่วาง จังหวัดเชียงใหม่ และชุมชนสะเมิงเหนือ อำเภอสะเมิง จังหวัดเชียงใหม่ เพื่อให้นักศึกษาได้ฝึกวิเคราะห์ สังเคราะห์ เก็บข้อมูลและปฏิบัติงานจริงในพื้นที่ นอกจากนั้นยังมีการจัดกิจกรรมเพื่อนำเสนอผลงานวิชาการแบบปากเปล่า (oral presentation) ฝึกฝนกระบวนการในการคิด (thinking process) และการเขียนวารสารสำหรับการตีพิมพ์ทางวิชาการ (academic writing) รวมถึงมีการกำหนดให้ผู้เรียนได้ไปค้นคว้าเรื่องหรือประเด็นที่เป็นความรู้ที่เกี่ยวข้องกับหัวข้อวิจัยผู้เรียนสนใจแล้วนำมาเสนอแบบปากเปล่าให้แก่ผู้เรียน และเพื่อนร่วมชั้นเรียน เช่นเดียวกับรายวิชาสัมมนาได้มอบหมายให้ผู้เรียนได้สืบค้น และวิเคราะห์บทความทางวิชาการที่ทันสมัยและเกี่ยวข้องกับงานดุษฎีนิพนธ์ของตนเอง พร้อมนำเสนอและแลกเปลี่ยนในชั้นเรียน สำหรับรายวิชาดุษฎีนิพนธ์ ผู้สอนออกแบบการจัดการเรียนการสอนให้ผู้เรียนได้ฝึกทักษะในการทำวิจัยอย่างเป็นระบบ ภายใต้คำแนะนำของอาจารย์ที่ปรึกษาดุษฎีนิพนธ์ ดังนั้นผู้เรียนจะได้ฝึกทักษะด้านต่างๆ เพิ่มเติมด้วย ได้แก่ การแก้ปัญหา การทำงานเป็นทีม การติดต่อประสานงาน มีการกำหนดให้ผู้เรียนใช้ภาษาอังกฤษในการนำเสนอโครงร่างงานวิจัย และด้าน Digital competence ในขณะเดียวกันหลักสูตรได้เชิญวิทยากรมาให้ความรู้ใหม่ๆ เช่น Communities Based Research (CBR) การวิจัยเพื่อชุมชน เป็นต้น

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | 1 | 2 | 3 | 4 | 5 | 6 | 7 |
| 3.5 The teaching and learning activities are shown to inculcate in students, new ideas, creative thought, innovation, and an entrepreneurial mindset |  |  | ✓ |  |  |  |  |

**3.6 The teaching and learning processes are shown to be continuously improved to ensure their relevance to the needs of industry and are aligned to the expected learning outcomes**

หลักสูตรมุ่งสร้างดุษฎีบัณฑิตที่มีความรู้ลึกในสาขาวิชาพัฒนาการท่องเที่ยวเพื่อยกระดับแหล่งท่องเที่ยวสู่การเป็นแหล่งท่องเที่ยวคุณค่าสูง (High Value Destination) มีเป้าหมายเพื่อพัฒนาการท่องเที่ยวอย่างยั่งยืนตามกรอบ Sustainable Development Goals ขององค์การสหประชาชาติ นอกจากนี้หลักสูตรยังได้เน้นให้นักศึกษามีความสามารถในการสร้างนวัตกรรม และพัฒนาองค์ความรู้ใหม่ ผ่านการฝึกฝนให้ผู้เรียนให้มีการวิเคราะห์ สังเคราะห์และวิพากษ์ได้ โดยใช้รูปแบบการสอนที่หลากหลาย และกิจกรรมการเรียนการสอนให้ผู้เรียนมีโอกาสประยุกต์ความรู้ในการแก้ไขปัญหา เช่นการเรียนรู้แบบแก้ไขปัญหา (problem – based learning) เป็นต้น นอกจากนั้นยังมุ่งเน้นการสร้างองค์ความรู้ใหม่เชิงการพัฒนาแหล่งท่องเที่ยว เพื่อสร้างความรู้ ความเข้าใจ และทักษะการบริหารจัดการการท่องเที่ยวในองค์ประกอบสำคัญของการท่องเที่ยวเพื่อยกระดับแหล่งท่องเที่ยวให้มุ่งสู่การเป็นแหล่งท่องเที่ยวคุณค่าสูง (High Value Destination) โดยเน้นการปรับปรุงหลักสูตรให้สอดคล้องกับสถานการณ์ทางเศรษฐกิจสังคมและวัฒนธรรม เพื่อรองรับ Thailand 4.0 และส่งเสริมการเรียนรู้ในศตวรรษที่ 21 ตลอดจนมีการวางเอกลักษณ์ของหลักสูตรและผลิตผู้เรียนให้สอดคล้องกับแผนการพัฒนามหาวิทยาลัย ตลอดจนการสนับสนุนกิจกรรมเสริมทักษะการเรียนรู้ที่สามารถพัฒนาสมรรถนะตามมาตรฐานของสถาบันทางการท่องเที่ยวต่าง ๆ โดยได้จัดการเรียนรู้ในรูปแบบที่หลากหลาย เช่น การรวบยอดความรู้จากการปฏิบัติผสมผสานกับองค์ความรู้เดิมที่มีอยู่ เพื่อนำสู่การพัฒนาโครงงานแบบบูรณาการ (Capstone Project) การเรียนรู้จากประสบการณ์ตรงของวิทยากรผู้ทรงคุณวุฒิ (Learning from Peer Method) การเรียนรู้จากกรณีศึกษา (Case Based Learning) เป็นต้น

นอกจากนั้นหลักสูตรได้มีการจัดกิจกรรมเสริมหลักสูตรเพื่อปลูกฝังผู้เรียน มีความคิดใหม่ ๆ มีความคิดสร้างสรรค์ การคิดค้นนวัตกรรมและความคิดของการเป็นผู้ประกอบการ โดยการจัดกิจกรรมการพัฒนาองค์ความรู้เพื่อการจัดการการท่องเที่ยวคุณค่าสูง (High Value Destination) : จังหวัดน่าน เพื่อเปิดประสบการณ์ด้านการจัดการท่องเที่ยวภายใต้โครงการพัฒนาองค์ความรู้เพื่อการจัดการการท่องเที่ยวคุณค่าสูงใน 3 พื้นที่สำคัญด้านการท่องเที่ยวในจังหวัดน่าน ได้แก่ เขตเมืองเก่าน่าน ซึ่งมีจุดเด่นในเรื่องของวิถีชีวิต วัฒนธรรมและโบราณสถานที่คงเอกลักษณ์ที่ผู้คนยังคงรักษามาตั้งแต่อดีต จวบจนถึงปัจจุบัน อำเภอปัว นับเป็นศูนย์กลางเศรษฐกิจและการท่องเที่ยวทางตอนเหนือของจังหวัดน่านและ อำเภอท่าวังผา ถือเป็นพื้นที่เกษตรกรรมที่อุดมสมบูรณ์ขนาบด้วยแม่น้ำน่านและหน้าผาสูง รวมทั้งเป็นกลุ่มชุมชนของชาวไทลื้อ และยังคงเอกลักษณ์ของภาพจิตรกรรมบนฝาผนังในโบราณสถานที่สวยงาม โดยนักศึกษาได้เรียนรู้การจัดการการท่องเที่ยวสู่การเป็นแหล่งท่องเที่ยวคุณค่าสูง (High Value Destination) ภายใต้ซีรี่ย์หลัก 3 ซีรี่ย์ ได้แก่ การเรียนรู้วัฒนธรรมคุณค่าสูง การเรียนรู้ธรรมชาติคุณค่าสูง และการเรียนรู้กิจกรรมการท่องเที่ยวเชิงสร้างสรรค์ ทั้งนี้ทุกคนได้ร่วมกันถอดองค์ความรู้และถอดบทเรียนการจัดการการท่องเที่ยวร่วมกัน เพื่อกำหนดแนวทางการพัฒนาการท่องเที่ยวสู่การเป็นแหล่งท่องเที่ยวคุณค่าสูงให้กับพื้นที่ต่อไป

|  |  |  |  |  |  |  |  |
| --- | --- | --- | --- | --- | --- | --- | --- |
| **3. Teaching and Learning Approach** | 1 | 2 | 3 | 4 | 5 | 6 | 7 |
| 3.6 The teaching and learning processes are shown to be continuously improved to ensure their relevance to the needs of industry and are aligned to the expected learning outcomes |  |  | ✓ |  |  |  |  |

## AUN-QA Criterion 3 – Teaching and Learning Approach

### ผลการประเมินตนเอง

|  |  |
| --- | --- |
| **เกณฑ์** | **คะแนน** |
| 1 | 2 | 3 | 4 | 5 | 6 | 7 |
| 3.1 The educational philosophy is shown to be articulated and communicated to all stakeholders. It is also shown to be reflected in the teaching and learning activities. |  |  | ✓ |  |  |  |  |
| 3.2 The teaching and learning activities are shown to allow students to participate responsibly in the learning process. |  |  | ✓ |  |  |  |  |
| 3.3 The teaching and learning activities are shown to involve active learning by the students. |  |  | ✓ |  |  |  |  |
| 3.4 The teaching and learning activities are shown to promote learning, learning how to learn, and instilling in students a commitment for life-long learning (e.g., commitment to critical inquiry, information-processing skills, and a willingness to experiment with new ideas and practices). |  |  | ✓ |  |  |  |  |
| 3.5 The teaching and learning activities are shown to inculcate in students, new ideas, creative thought, innovation, and an entrepreneurial mindset. |  |  | ✓ |  |  |  |  |
| 3.6 The teaching and learning processes are shown to be continuously improved to ensure their relevance to the needs of industry and are aligned to the expected learning outcomes. |  |  | ✓ |  |  |  |  |
| **Overall**  |  |  | ✓ |  |  |  |  |